Theodosia Okoh

Theodosia Salome Okoh (Anum, Ghana, 1922ko ekainaren 14a – 2015eko apirilaren 19a) Ghanako politikari, kirolari, irakasle eta artista zen, 1957an Ghanako bandera diseinatzeagatik ezaguna.  Hockeyaren bultzatzaileetako bat ere izan zen bere herrialdean, eta hiriburuko hockey estadioak bere izena darama.

 Biografia 
Theodosia Salome Abena Kumea Asihene izenarekin jaio zen. Madam Dora Asihene eta Emmanuel Victor Asihene presbiteriar elizako apaiza zituela gurasoak. Familia Anum hirikoa zen, Ghanako Ekialdeko Eskualdeko Asuogyaman barrutian.

Arte Ederrak ikasi zituen hiru urtez Achimota eskolan. Enoch Kwabena Okoh-ekin ezkondu zen, Kwame Nkrumah-ren erregimeneko Zerbitzu Zibileko buruarekin, eta senarraren abizenez egin zen ezaguna aurrerantzean.

Ghana independente bilakatu zenean, lehiaketa egin zen bandera nazionala diseinatzeko, eta Okohek irabazi zuen bere proposamenarekin, kolore panafrikarrekin eta izar beltzarekin, hau ere panafrikanismoaren ikur bat. 
erdian|thumb|480x480px|Ghanako bandera, Okohen diseinu panafrikanistarekin.

 Erreferentziak 

 Kanpo estekak  

Kategoria:Maistrak
Kategoria:Banderen diseinatzaileak
Kategoria:Belar-hockey jokalariak
Kategoria:Ghanako emakumeak